Любомир Любенов (кануист)
Любомир Янков Любенов е известен български състезател по кану.

Биография 
Роден е на 26 август 1957 г. в град Пловдив. Първия му спортни тренировки са по волейбол. За гребане кану го спечелва треньора Видьо Чипилски. Първото му участие на голямо състезание е на юношеския шампионат през 1972 г., когато печели бронзов медал. Състезател е на ДФС „Тракия“ (Пловдив).

През 1977 г. е първото му международно състезание при мъжете на световното първенство в София. Гребе в една лодка с Борислав Ананиев и се нареждат на 5 място на 1000 м и 8 място на 500 м. Състезател на ДФС ЦСКА (София).

Първия му голям успех е на световното първенство през 1978 г. в Белград, където е световен шампион на кану С1 на 500 м. На Летните олимпийски игри в Москва е първи на 1000 м и втори на 500 м. След игрите на световното първенство в Нотингам през 1981 г. е бронзов медалист в двойка кану със Севдалин Илков. Прекратява спортната си кариера през 1982 г.

Обявен е за Спортист №1 на България за 1980 г. и почетен гражданин на Пловдив.

Спортни постижения 
 Световен шампион на кану С1 на 500 м. (1978)
 Световен вицешампион на кану С1 на 1000 м. (1979)
 Трето място в света на кану С1 на 500 м. (1979)
 Олимпийски шампион на кану С1 на 1000 м. (1980)
 Олимпийски вицешампион на кану С1 на 500 м. (1980)

Външни препратки 
 Любомир Любенов – чешитът в българския кану-каяк – Снежана Иванова, „Новинар“ – Съдби, 27 септември 2003.

Български олимпийски шампиони
Български олимпийски медалисти
Любенов, Любомир
Български състезатели по кану-каяк